CELEX: 62007TJ0278
Language: sk
Date: 2008-10-20 00:00:00
Title: Rozsudok Súdu prvého stupňa (odvolacia komora) z 20. októbra 2008.#Luigi Marcuccio proti Komisii Európskych spoločenstiev.#Odvolanie - Verejná služba - Úradníci - Sociálne zabezpečenie.#Vec T-278/07 P.

ROZSUDOK SÚDU PRVÉHO STUPŇA (odvolacia komora)
      z 20. októbra 2008
      Vec T‑278/07 P
      Luigi Marcuccio
      proti
      Komisii Európskych spoločenstiev
      „Odvolanie – Verejná služba – Úradníci – Sociálne zabezpečenie – Pracovný úraz – Rozhodnutie o ukončení konania podľa článku 73 služobného poriadku – Neexistencia aktu spôsobujúceho ujmu – Nedôvodné odvolanie“
      Predmet: Odvolanie podané proti uzneseniu Súdu pre verejnú službu Európskej únie (prvá komora) z 11. mája 2007, Marcuccio/Komisia (F‑2/06,
         zatiaľ neuverejnené v Zbierke), a smerujúce k zrušeniu tohto uznesenia
      
      Rozhodnutie: Odvolanie sa zamieta. L. Marcuccio znáša svoje vlastné trovy konania, ako aj je povinný nahradiť trovy konania Komisie v rámci
         tohto konania.
      
      Abstrakt
      1.      Odvolanie – Dôvody – Nesprávne posúdenie skutkového stavu – Neprípustnosť – Zamietnutie – Právna kvalifikácia skutkového stavu
      (Článok 225a ES)
      2.      Konanie – Rozhodnutie prijaté odôvodneným uznesením – Použitie opatrení na zabezpečenie priebehu konania – Opatrenia, ktoré
            nebránia prijatiu takého uznesenia
      (Rokovací poriadok Súdu prvého stupňa, články 64 a 111; rozhodnutie Rady 2004/752, článok 3 ods. 4)
      1.      Odvolanie sa môže zakladať iba na dôvodoch týkajúcich sa porušenia právnych predpisov, pričom je vylúčené akékoľvek posudzovanie
         skutkového stavu. Súd pre verejnú službu má ako jediný právomoc jednak zistiť skutkový stav, okrem prípadu, ak by vecná nesprávnosť
         jeho zistení vyplývala z dokumentov v spise, ktoré mu boli predložené, a jednak tento skutkový stav posúdiť. Ak však Súd pre
         verejnú službu zistil alebo posúdil skutkový stav, Súd prvého stupňa má na základe článku 225a ES právomoc preskúmať právnu
         kvalifikáciu tohto skutkového stavu a právnych následkov, ktoré z neho Súd pre verejnú službu vyvodil.
      
      (pozri bod 20)
      Odkaz: Súdny dvor, 27. novembra 2001, Z/Parlament, C‑270/99 P, Zb. s. I‑9197, bod 37 a tam citovaná judikatúra
      2.      Použitie opatrenia na zabezpečenie priebehu konania stanovené v článku 64 Rokovacieho poriadku Súdu prvého stupňa ako pokus
         na urovnanie sporu zmierom nemôže samo osebe predstavovať prekážku prijatia odôvodneného uznesenia na základe článku 111 toho
         istého poriadku, ak sú podmienky stanovené v danom ustanovení splnené.
      
      (pozri body 41 a 42)
      Odkaz: Súdny dvor, 19. januára 2006, AIT/Komisia, C‑547/03 P, Zb. s. I‑845, bod 30